መስዋእቲ ብጻይ ተጋዳላይ መጀር ጀነራል ገብረእግዚኣቢሄር ዓንደማርያም (ውጩ) ብክብሪ - ኣብ ስያትል ተዘኪሩ

ብዕለት 3-9-2014 ኣብ ማሕበረ-ኮም ኤሪትራ ኣብ ስያትል ካብ ሰዓት5፡00-7፡00 ናይ ድሕሪ ቀትር መስዋእቲ ናይ መጀር ጀነራል ገብረእግዚኣቢሄር ዓንደማርያም ብክብሪ ብህዝቢ ስያትል ተዘኪሩ።

ኣብዛ ዕለትዚኣ ታሪኽ ሂወቱ ካብቲ ናይ ኤረ-ቲቭ ዝተመሓላለፈ ተነቢቡ፡ ቀጺሉ ዝተፈላልየ ግጥምታት ብመንእሰያት ኣወዳትን ኣዋልድን ኪቐርብ ከሎ፡ ሲዒቡ ተዘክሮታት ቅድሚ ምስላፉ ምሱኡ ዝነበሩ መተዓብይቱ ፡ ኣብቲ መጀመርያ ኪስለፍ ከሎ ምስኡ መሳልፍቱ ዝነበሩ እንታይ ዓይነት ሰብ ከምዝነበረ መግለጺ ድሕሪ ምሃብ፡ካልኦት ከኣ ኣብ ዝተፈላልየ ኣጋጣሚታት ዝረኸብዎን እንታይ ዓይነት ሰብ ከምዝነበረ ዘገርም ታሪኽ ንህዝቢ ገሊጾምሉ።

ካብዚ መስዋእቲ እንታይ ኢና ኪንምሃር፡ ንሱ ቀዲምና ሓሊፉ ኣሎ ንሕና ከኣ ኪንስዕቦ ኢና፡ ጽባሕ ንግሆ ተንሲእና ኣይክንርእዮን ኢና። ከምቲ እቶም መንእሰያት ኣብቲ ግጥሞም ዘንበብዎ-ንሱ ሓሊፉ ጉብኡ ፈጺሙ፡ ንሕናኸ ጉብእና ንገብር ኣለናዶ፡ ንሱ ኣብ ኩሉ መዳ ኤሪትራ ተዋጊኡ ኣብ ሙሉእ ኣካላቱ ተወጊኡ፡ ንመን ንናጽነት ሓርነት ንክብሪ ንልዑላውነት፡ ኤሪትራ ምስ ሃገራ ኪትስራዕ፡ ባንደራኣ ምስ ዓለማ ከተንበልብል ልዑላውነታ ከይድፈር።

ኩሉና ካብዚ ታሪኽ ሓርበኛ ብጻይ ተጋዳልይ መጀር ጀነራል -ገብረእግዚኣቢሀር ዓንደማርያም ንመሃር ። ንሱ ሓሊፉ ኣሎ ታሪኹ ግን ኪነብር ኢዩ፡ ከምቲ ሓደ ዝበሎ እቲ ደራፋይ ወይ ሙዚቀኛ እንተሓለፈ እቲ ደርፉ ወይ ሙዚቁኡ ግን ንዘልኣለም ኣብ ህዋ ይነብር። ካብ ተምክሮታቱ ንመሃር።

ስድራ-ቤቱን ቤተ-ሰቡን መንግስትን ፈተውቱን ጽንዓት ይሃብኩም

ዓወት ንሓፋሽ

ኣስመላሽ ገብረመድህን